Allen J. Bard

Allen Joseph Bard (født 18. desember 1933 i New York) er en amerikansk kjemiker, som er professor ved University of Texas at Austin. Bard er kjent for å ha konstruert et elektrokjemisk mikroskop som kan benyttes for å finne kreftceller. Forskningen hans ligger i grenselandet mot medisin.

Bard studerte ved  City College of New York  og deretter ved Harvard University, der han avla doktorgrad i 1958. Samme år ble Bard tilknyttet University of Texas at Austin, der han siden har forsket og undervist.

Bard mottok i 2002 Priestleymedaljen og fikk i 2008 Wolfprisen i kjemi. Han ble i 1990 medlem av American Academy of Arts and Sciences.

Referanser

Eksterne lenker 
 Allen J. Bard Research Group,University of Texas at Austin  

Personer fra New York City
Kjemikere fra USA
Wolfprisvinnere i kjemi